સરકારી કાયદો ૫ણ બાળ લગ્નનો વિરોધી છે. બાળ લગ્નને સજા યોગ્ય ગુન્હો માનવામાં આવ્યો છે. ૧૮ વર્ષથી ઓછી ઉંમરની છોકરી અને ર૧ વર્ષથી ઓછી ઉંમરના છોકરાનાં લગ્ન કરાવનાર વ્યકિતને તેમજ તેમના વાલીઓને જેલની સજા થઈ શકે છે. કદાચ આવા લગ્ન ભલે સરકારી કાયદા માંથી છટકી જાય, ૫ણ પ્રકૃતિ અને ઈશ્વરના નિયમ માંથી કોઈ છૂટી શકતું નથી. નાની ઉંમરનાં કિશોર કિશોરીઓ ઘર ગૃહસ્થીનો ભાર ઉઠાવશે તો તેમને બધી જ દૃષ્ટિએ નુકસાન વેઠવું ૫ડશે એ સમજી લેવું જોઈએ. વાલીઓએ આવી ઉતાવળ કદી ૫ણ ન કરવી જોઈએ. બાળકોને વધુમાં વધુ અભ્યાસ કરવા દેવો જોઈએ. જયાં સુધી એમનું ભણતર પૂરું ન થાય ત્યાં સુધી લગ્નની વાત વિચારવી જોઈએ નહીં. વિદ્યાભ્યાસમાં કદાચ તેમની ઉંમર નક્કી કરેલી લગ્ન વય કરતાં વધે તો ૫ણ ચિન્તા ન કરવી જોઈએ.